STGT รูด 10% นิวโลว์ตั้งแต่เข้าตลาดฯ เซ่นงบไตรมาส 3 ทรุดเกือบเท่าตัว
STGT รูด 10% นิวโลว์ตั้งแต่เข้าตลาดฯ เซ่นงบไตรมาส 3 กำไรทรุดเกือบ 1 เท่าตัว เหลือ 22 ล้าน เหตุรายได้ขายถุงมือยางหด- FX ลดลง ฉุดงวด 9 เดือนปี 65 กำไรสุทธิอยู่ที่ 1.7 พันลบ.
STGT รูด 10% นิวโลว์ตั้งแต่เข้าตลาดฯ เซ่นงบไตรมาส 3/65 กำไรทรุดเกือบ 100% เหลือ 22 ล้าน จากงวดเดียวกันของปีก่อน 4.5 พันล้านบาท
9 พ.ย. 2565

ผู้สื่อข่าวรายงานว่า วันนี้(9 พ.ย.65) ราคาหุ้นบริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 10:35 น. อยู่ที่ระดับ 10.30 บาท ลบ 1.20 บาท ราคาสูงสุด 10.80 บาท ราคาต่ำสุด 10.00 บาท หรือ 10.43% ด้วยมูลค่าซื้อขาย 238.02 ล้านบาท โดยราคาหุ้นล่าสุดอ่อนตัวต่ำสุดตั้งแต่เข้าตลาดฯเมื่อวันที่ 2 ก.ค.63

โดย STGT รายงานผลการดำเนินงานไตรมาส 3/65 มีกำไรสุทธิไตรมาส 3/65 ลดลง 100% เหลือ 22 ล้าน จากงวดเดียวกันของปีก่อน 4.5 พันล้านบาท เนื่องจากบริษัทมีรายได้จากการขายอยู่ที่ 4,884 ล้านบาท ลดลง 55% เมื่อเทียบกับงวดเดียวของปีก่อน 10,864 ล้านบาท และลดลง 25.30% จากไตรมาสก่อนหน้า 6,542 ล้านบาท อันเนื่องมาจากราคาขายเฉลี่ยที่ปรับลดลงอย่างต่อเนื่องตามราคาถุงมือยางในตลาดโลกจากคลี่คลายของสถานการณ์การแพร่ระบาดของเชื้อโควิด-19 ในขณะที่อุปทานโดยรวมได้มีการขยายตัวเพิ่มสูงขึ้น

นอกจากนี้เจอแรงกดดันจากกำไรอัตราแลกเปลี่ยน (FX) หลังจากไตรมาส 3/2565 ทำได้เพียง 167.90 ล้านบาท ลดลง 28% เมื่อเทียบกับงวดเดียวกันของปีก่อน 233.30 ล้านบาท